AIŠKINAMASIS RAŠTAS

Dėl Molėtų rajono savivaldybės vietinės reikšmės kelių objektų prioritetinės eilės 2024–2026 metams sudarymo

1. **Parengto tarybos sprendimo projekto tikslai ir uždaviniai:**

Vadovaujantis Lietuvos Respublikos kelių priežiūros ir plėtros programos finansavimo įstatymo nuostatomis, savivaldybės taryba kiekvienais metais turi sudaryti trejų metu laikotarpiui vietinės reikšmės kelių objektų prioritetinė eilę ir ją viešai paskelbti savivaldybės interneto svetainėje. Tarybos sprendimas turės būti pateiktas Lietuvos automobilių kelių direkcijai pasirašant Kelių priežiūros ir plėtros programos finansavimo sutartį einamiesiems metams. Šiuo sprendimu tvirtinama objektų eilė sudaryta atsižvelgiant į savivaldybės tarybos patvirtintą Molėtų rajono savivaldybės strateginį veiklos planą 2024–2026 metams. Šiuo sprendimu bus įgyvendinami Lietuvos Respublikos teisės aktai, Molėtų rajono savivaldybės strateginio veiklos plano 2024–2026 metams priemonės.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Sudarius vietinės reikšmės kelių objektų prioritetinę eilę bus planingai įgyvendinamas vietinės reikšmės kelių atnaujinimo projektavimas, jų remontas ir rekonstravimas. Paviešintas objektų sąrašas suteiks papildomos informacijos rajono gyventojams dėl vietinės reikšmės kelių remonto eiliškumo.

**4. Lėšų poreikis ir jų šaltiniai:**

**S**prendime nurodytų kelių objektų tvarkymui bus naudojamos Kelių priežiūros ir plėtros programos lėšos, savivaldybės biudžeto lėšos nurodytų priemonių nefinansuotinoms išlaidoms padengti.

**5. Kiti sprendimui priimti reikalingi pagrindimai, skaičiavimai ar paaiškinimai:**

Vietinės reikšmės kelių objektų prioritetinė eilė kiekvienais metais bus tikslinama atsižvelgiant į įgyvendintus projektus ir gautą finansavimą.